stanford-oval/wikipedia huggingface dataset:
קרב איי פוקלנד
הערות שוליים

↑  לפירוט נוסף ראו בערך קרב קורונל.
↑  על האוניות וצוותן ראו כאן. אין לבלבל בין "שרנהורסט" ו"גנייזנאו" שהשתתפו בקרב זה לבין סיירות המערכה הגרמניות בעלות אותו שם, שלחמו במלחמת העולם השנייה. ראו: שרנהורסט (סיירת, 1936), גנייזנאו (סיירת).
↑  Strachan, Hew: The First World War, 2003. pp. 78.
↑  לאחר הקרב תוקנה האונייה ואף השתתפה מאוחר יותר בחיפוי על הנחיתות בגליפולי. על האונייה ראו באתר History of War.
↑  הזמנים והתיאור להלן הם גם על פי התיאור כאן.
↑  אוניות המלחמה של אותה תקופה נשאו חימוש עיקרי – תותחים בעלי קוטר גדול – וגם חימוש משני, בעל קוטר קטן יותר. מטרת החימוש המשני הייתה בעיקר להעסיק מטרות קטנות, כמו ספינות טורפדו. השקת אה"מ "דרדנוט" שינתה תפיסת עולם זו. ראו: אוניית מערכה.
| איי פוקלנד |
| --- | --- | --- |
| איים עיקריים   איים אחרים | האי פוקלנד המזרחי • האי פוקלנד המערבי   לואו • פאסג' |  |
| רכסי הרים ורמות | רמת ביירון • הרי הורנבי |  |
| הרים | הר מודי • הר מריה • הר סטורם |  |
| יישובים | סטנלי |  |
| מצרים | ביירון • פוקלנד |  |
| מפרצים | מפרצון ביירון |  |
| תרבות | דגל איי פוקלנד • המנון איי פוקלנד • סמל איי פוקלנד |  |
| מבנים | בית הממשלה • מוזיאון איי פוקלנד |  |
| ממשל | בית הממשלה • מושל איי פוקלנד |  |
| כלכלה | לירה שטרלינג של איי פוקלנד |  |
| היסטוריה | מלחמת העולם הראשונה: קרב איי פוקלנד   מלחמת פוקלנד: הטבעת הסיירת גנרל בלגראנו • מבצע אייל שחור |  |
| --- | --- |
בקרת זהויות :  NLI: 987007565457505171  LCCN: sh85046966  NKC: ph541855 
סיירת המערכה אה"מ "אינבינסיבל"
הסיירת המשוריינת "שרנהורסט"
מפת הקרב. נתיב האוניות הבריטיות משורטט באדום, הגרמניות – בכחול. הצפון הוא בשמאל המפה. בתחתית המפה (ממערב) – העיר סטנלי באיי פוקלנד.
"דרזדן" מניפה דגל לבן, דקות ספורות לפני הטבעתה
שלדג אפור-ראש

| שלדג אפור-ראש |
| --- | --- |
 שלדג אפור-ראש בפארק הלאומי המלכה אליזבת  הקלטה של שלדג אפור-ראש, 250px
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: כחלאים
תת־סדרה:: שלדגיים
משפחה:: שלדגיים
תת־משפחה:: שלדגי עצים
סוג:: שלדג עצים
מין:: שלדג אפור-ראש
שם מדעי
 Halcyon leucocephala ‏(Statius Müller, 1776)

שַׁלְדָּג אפור-ראש (שם מדעי: Halcyon leucocephala) הוא מין עוף הנמנה עם משפחת השלדגיים שמסדרת הכחלאים.
שלדג זה נפוץ באפריקה הטרופית והסובטרופית, ואף בחצי האי ערב.
שלדג זה נקרא גם: שלדג ערמון-בטן (Chestnut-bellied kingfisher)
מצב שימור: ללא חשש - לשלדג אפור-ראש תפוצה רחבה ואוכלוסייה גדולה ויציבה.
תיאור

גודל של שלדג אפור-ראש כ-21 ס"מ. ללא הבדל בין המינים, צבע הראש והחזה אפור, הגב והחלק העליון של הכנפיים בצבע שחור, כאשר קצוות הכנפיים והזנב בצבע כחול בוהק, החלק התחתון של הגוף בצבע ערמון. המקור ארוך וחד בצבע אדום.
מידע טקסונומי

המין תואר לראשונה על ידי הזואולוג הגרמני פיליפ מולאר ב-1776 תחת השם מדעי Alcedo leucocephala.
הסיווג לסוג Halcyon בוצע על ידי החוקר הבריטי ווילאם סואינסון ב-1821.
מקור השם Halcyon מיוונית, המילה alkuōn - ציפור שמופיעה במיתולוגיה יוונית כשליח שביקש מהאלים להרגיע את הים וכך הפך לסמל למזל טוב, בעיקר בקרב יורדי ים. שם המין leucocephala מקורו בהלחם מילים מיוונית: leukos שמשמעו לבן ו-kephalos שמשמעו ראש. מקור השם בעברית הוא הלחם בסיסים של "שולה דגים".
מידע טקסונומי > תת-מינים

לשלדג אפור-ראש מוכרים 5 תת-מינים:
H. l. acteon – נפוץ בכף ורדה.
H. l. leucocephala – נפוץ מאזור סנגל וגמביה עד לצפון-מערב סומליה וצפון טנזניה.
H. l. semicaerulea – נפוץ בדרום חצי האי ערב.
H. l. hyacinthina – נפוץ בצפון-מזרח סומליה וצפון טנזניה.
H. l. pallidiventris – נפוץ מאזור קונגו לדרום-אפריקה.
התנהגות > תזונה

בניגוד לשמו, שלדג זה לא ניזון מדגים, אלא ממגוון של חסרי חוליות כדוגמת: חגבאים, חיפושיות, צרצריים וחסרי חוליות נוספים, לעיתים גם לטאות קטנות. שיטת הצייד: השלדג נח על נקודת תצפית גבוהה, לרוב ענף, שממנו הוא תר אחרי טרפו, כאשר הוא מאתר טרף הוא צולל אליו מנקודת התצפית.
התנהגות > רבייה

עונת הרבייה בין ספטמבר לדצמבר, נוהג לקנן במחילות בגדות נחלים ותילי עפר, הנקבה מטילה 3-4 ביצים שעליהם שומרים 2 בני הזוג למשך כ-20 יום. הגוזלים בוקעים עירומים, ללא נוצות, ובעלי מקור בצבע שחור. לעיתים מין זה מהווה פונדקאי קינון עבור אוביל הדבש.
גלריה

שלדג אפור-ראש בקניה
שלדג אפור-ראש ברואנדה
ביצי שלדג אפור-ראש
הערות שוליים

↑  שלדג אפור-ראש באתר הרשימה האדומה של IUCN
↑  Statius Müller, Philipp Ludwig (1789) [1776]. Vollständiges Natursystem Supplements- und Register-Band (בגרמנית). Nürnberg: Gabriel Nicholaus Raspe. p. 94.
↑  Peters, James Lee, ed. (1945). Check-list of Birds of the World. Vol. 5. Cambridge, Massachusetts: Harvard University Press. p. 197.
↑  Swainson, William John (1821). Zoological illustrations. Vol. 1. London: Baldwin, Cradock, and Joy; and W. Wood. Plate 27 text.
↑  Jobling, James A. (2010). The Helm Dictionary of Scientific Bird Names. London: Christopher Helm. pp. 185, 223. ISBN 978-1-4081-2501-4.
↑  http://hebrew-academy.org.il/wp-content/uploads/meeting52.pdf
↑  Gill, Frank; Donsker, David, eds. (2017). "Rollers, ground rollers & kingfishers". World Bird List Version 7.2. International Ornithologists' Union.
↑  http://www.eol.org/pages/1049968/overview
קרחון בירד

| --- | --- |

 מידע כללי
 על שם:  ריצ'רד בירד 
 מיקום:  אזור הברית האנטארקטית 
 קואורדינטות:  80°20′00″S 159°00′00″E﻿ / ﻿80.3333°S 159°E﻿ / -80.3333; 159
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון בירד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון בירד
 
קרחון בירד (באנגלית: Byrd Glacier) הוא קרחון גדול באנטארקטיקה.
אורכו של הקרחון 136 קילומטרים, ורוחבו 24 קילומטרים, והוא הקרחון השני בגודלו בעולם.
הקרחון מנקז חלק ניכר מרמת הקוטב, והוא זורם מזרחה בין רכס בריטניה והרי צ'רצ'יל עד שהוא נשפך אל מדף הקרח רוס במפרצון בארן. קרחון בירד הוא זרם הקרח העיקרי המזין את מדף הקרח רוס.
הקרחון מגיע לעומק של 2,780 מטרים מתחת לפני הים, והעמק שמתחת לקרחון הוא האתר השני הנמוך ביותר על פני כדור הארץ שאינו מכוסה מי ים, עמוק פחות רק מקרחון דנמן.
היסטוריה

שמו של הקרחון ניתן לו על ידי ועדת השמות האנטארקטית של ניו זילנד. הקרחון נקרא על שם אדמירל ריצ'רד בירד, איש הצי האמריקאי וחוקר אנטארקטיקה.
לקריאה נוספת

• S.R.M. LIGTENBERG, J.T.M. LENAERTS, M.R. VAN DEN BROEKE, T.A. SCAMBOS, , Journal of Glaciology, Vol. 60, No. 219, 2014 P 41
• C.J. VAN DER VEEN, L.A. STEARNS, J. JOHNSON, B. CSATHO, , JJournal of Glaciology, Vol. 60, No. 224, 2014 P 1053
• Ute Christina Herzfeld, , P 243-244
• Gunter Faure, Teresa M. Mensing, , P 709
דורון בראונשטיין

| --- | --- |

 לידה:  2 במאי 1976 (בן 48) פתח תקווה, ישראל 
 מדינה:  ישראל 
 
דורון בראונשטיין (נולד ב-2 במאי 1976) הוא סופר, מחזאי ואמן דאדא רב-תחומי ישראלי. ספריו עוסקים בין היתר בתחום הלהט"ב, שוויון לטרנסג'נדרים, אימוץ ילדים בזוגות חד-מיניים בישראל, וחקר השואה.
דורון בראונשטיין
ביוגרפיה

בראונשטיין גדל בפתח תקווה, בן להורים ילידי אירופה אשר משפחותיהם חוו את השואה. הוא מרבה לעסוק ביצירתו בנושא השואה, זיכרון השואה והשפעת השואה על הדור השני והשלישי.
בנעוריו היה סולן להקת הפאנק-רוק "פאנקייק" ("Punkcake"). הגלגול הראשון של הלהקה שפעל באוגוסט 1993 כלל לצד בראונשטיין את דן שדור בגיטרה חשמלית, גיל לייכנר בבאס ויאיר שלו בתופים. בספטמבר באותה שנה הצטרף להרכב הגיטריסט עידו תבורי ולייכנר הוחלף על ידי יאיר וידן, ובחודש דצמבר, לאחר פרישתם של וידן ושלו, תפסו את מקומם עידו לוי ואורי הדר, בהתאמה. שירה של הלהקה "Auslander Raus!" ("זרים, החוצה!" בגרמנית) התפרסם בשנת 1994 בקלטת האוסף "Parverotti", וב-2 במרץ 2019 התפרסמו חומריה המוקלטים של הלהקה באחד מערוצי היוטיוב הרשמיים של בראונשטיין.
החל מגיל 17, תחת שם העט דורון בראון, היה עיתונאי בעיתונים שונים, ביניהם "במעלה" (עיתון תנועת הנוער העובד והלומד), "זמן תל אביב", "ראש אחד", "אנשים" ו"מלאבס". בין השנים 1999–2001 הגיש פינת סיקור אירועי תרבות בתוכנית "יוצאים קבוע" בהנחיית יואב גינאי אשר שודרה בערבי שישי בערוץ הראשון בטלוויזיה.
בראונשטיין התגורר בניו יורק בשנים 2001–2009 והופיע בשם אפולו בראון (אנ'). בהופעותיו כאמן פרפורמנס בלטו הסיסמאות הפרובוקטיביות, הטעונות מבחינה פוליטית, בעיקר בחולצות הטריקו שהכין בעצמו. בשנת 2001 הוציא אלבום בכורה ומספר סינגלים. אחד מהם, "Party In My Pants" הופיע בסרט Religulous (בדיחדת).
ב-2003 פתח בראונשטיין שני בוטיקים בלואר איסט סייד של ניו יורק. אחד בסנט-מרקס פלייס (נסגר בשנת 2004), והשני ברחוב אורצ'רד (נסגר ב-2009).
ב-2008 יצר ופרסם סדרה של חולצות טריקו עם סיסמאות פרובוקטיביות על המועמד לנשיאות ברק אובמה בבחירות לנשיאות ארצות הברית של אותה שנה, כולל "אובמה = היטלר", "אובמה הוא העבד שלי", "יהודים נגד אובמה" ו"מי הרג את אובמה?"
בשנת 2015 הופיע בתוכנית הטלוויזיה הישראלית "הכוכב הבא", תחת שם הבמה אפולו. הוא שר בתוכנית שני שירים מקוריים, אך לא עבר את שלב האודישנים.
המוזיקה של בראונשטיין מורכבת בעיקר ממילה מדוברת, ולעיתים קרובות כוללת התייחסויות לסלבריטאים, פוליטיקאים ואנשי דת. ב-1999 החל לכתוב ספרים ומאז הוציא לאור עשרות ספרים באנגלית ובעברית. תוכן הכתיבה שלו כולל חיבורים פילוסופיים, מחזות, שירה, ולעיתים קרובות נוגע למיניות. בראונשטיין עצמו הוא ביסקסואל מוצהר ואקטיביסט להט"בי.
בשנת 2017 הוציא את השיר People without feelings, המבקר את דונלד טראמפ על כך שלא נתן לטרנסג'נדרים להתגייס לצבא האמריקאי. השיר מתכתב עם השיר 'תמונה אימפרסיוניסטית' של כרמלה גרוס ואגנר, ובקליפ נראה בראונשטיין לובש חולצה שעליה כתוב "טראמפ, היטלר, ביבר."
בשנת 2022 הופיע בראונשטיין בסדרת הרשת "נערי פארק החורשות" בבימויו של רפי פרח.
הבלוג חי תרבות

בשנת 2016, החל בראונשטיין לכתוב בלוג ראיונות וביקורות תרבות עצמאי הנקרא "חי תרבות". במשך השנים פורסמו בבלוג ראיונות שערך בראונשטיין עם אמנים רבים (בעיקר ציירים). בבלוג מתפרסמות גם ביקורות על תוכניות טלוויזיה ישראליות ובמשך השנים אף פורסמו בו מאות רשימות ביקורת אודות ספרים עבריים שראו אור בישראל.
בשנת 2019 יצא לאור הספר "אמנים ישראליים מכוננים במאה ה-21", המכיל, בין היתר, ראיונות מהבלוג עם האמנים איתי זלאיט, שחר מרקוס, נירית טקלה, רותי הלביץ כהן, זהבה לופו ויונתן הירשפלד.
בראונשטיין היה העיתונאי האחרון שראיין את האמנים אורי קצנשטיין ופסח סלבוסקי בחייהם.
אקטיביזם

פעילותו של דורון בראונשטיין ידועה בארגון דוכנים להט"ביים ברחבי הארץ, בהם הוא מציג ומוכר את ספריו העוסקים בקשת הלהט"בית וספרים של יוצרים להט"ביים אחרים וזאת למטרת חינוך, הסברה ושינוי באמצעות ספרות ואמנות להט"בית.
במקרים רבים, נתקל בראונשטיין בהתנגדות אישית והומופוביה מצד גורמים שונים וזאת בשל העובדה שהוא מניף את דגלי הגאווה בדוכניו, אך נלחם למען זכותו לעשות זאת.
במהלך השנים, פוליטיקאים וסלבריטאים רבים תמכו בדוכניו הלהט"ביים של בראונשטיין ורכשו מיצירותיו.
מלבד הצבת דוכנים להט"ביים, בראונשטיין ידוע גם ב"הפגנות יחיד", כאשר הוא מניף שלטי קרטון שעליהם כתובים מסרים פרו-להט"ביים המוצגים במקומות הומי אדם.
בשנת 2019, נלחם בראונשטיין למען הקמת מדף לספרות גאה בספריה העירונית המרכזית של פתח תקווה, עיר מגוריו.
בשנת 2021, נסע בראונשטיין לדובאי ולאבו דאבי וביקר בנקודות ציון מרכזיות רבות במדינות אלו כשהוא מניף שלטים שונים שנכתבו בכתב ידו. החלק העיקרי מפעילות האקטיביזם באיחוד האמירויות היה ביקור במסגד שייח' זאיד כשהוא לבוש באביזרי קשת הגאווה וזאת על מנת לעורר התנגדות ליחס ועונש המוות נגד הומוסקסואלים שחיים במדינה.
בדצמבר 2021 נסע לאבו דאבי והניף שם את דגל הגאווה, בין השאר גם במסגד שייח' זאיד
מוזיקה

המוזיקה של בראונשטיין היא בעיקר שירת ספוקן וורד. עם זאת, הוא יצר גם שירים אינסטרומנטליים ווקאליים.
השירים שלו מתמקדים לעיתים קרובות בסלבריטאים אמריקנים והוא בוחן באופן סאטירי את האובססיביות של תרבות הפופ האמריקאית.
שירתו של בראונשטיין עוסקת תכופות בנושא היהדות, בנאציזם ובאדולף היטלר. אחד משיריו אומר: "אם לא הייתי יהודי, הייתי נאצי". נושא נפוץ אחר במוזיקה של בראונשטיין הוא הביטוי "אחרי הכל", שפעמים רבות פועל במקום הצדקה רציונלית להצהרה סוריאליסטית. דוגמה לשימוש כזה באה בשירו "המילים האחרונות של מישל אובמה", אשר קובע: "אחרי הכל, ישו היה גם שחור!"
ממחזותיו שהוצגו על במות

במסגרת היותו אמן פרפורמנס חבר לאמנית מלבה לרוז (Melba LaRose). מחזה אחד שלו הוצג ב-2007 בפסטיבל Cringe שהפיקה. והשני, ב-2010, באוף ברודוויי.
בשנת 2020, הועלה המחזה שלו "המעלית" (מתוך ספר המחזות שלו "מה זאת אמנות, לעזאזל?!") על ידי קבוצת "שחקנים ויוצרים בבידוד" דרך אפליקציית זום.
את התפקיד הראשי של ניצולת אושוויץ, חדוה, גילמה רבקה מיכאלי. באותה שנה הועלה גם המחזה שלו "מלמעלה", אף הוא על ידי קבוצת "שחקנים ויוצרים בבידוד". ב-2021 הועלה המחזה שלו "העולם על פי חוה" דרך אפליקציית זום. את התפקיד הראשי גילמה מירי אלוני. ב-2022 הועלה המחזה שלו "קודם תלמדי לאהוב את עצמך" (מתוך ספר המחזות שלו "באהבה, היטלר: אוסף מחזות") דרך אפליקציית זום.
ב-2024 עלה מחזהו "באושוויץ" בביצוע ניר מנקי על במה בתל אביב.
(Artist Vs. Landlord (2007
(Oh My Josh! (2010
(2020) המעלית
(2020) מלמעלה
(2021) העולם על פי חוה
(2022) קודם תלמדי לאהוב את עצמך
(2022) באהבה, היטלר
(2024) באושוויץ
ממחזותיו שהופקו לסרטי קולנוע

בשנת 2022, צולם סרט הקולנוע האמריקאי "כוכבים" ("Stars") המבוסס על מחזהו של בראונשטיין מתוך ספר המחזות שלו "Bread vs. Water". בידי הבמאי מארס רוברג' הסרט הוקרן בבתי קולנוע בארצות הברית ובקנדה ב-2023. הסרט זכה בפרסים שונים, ביניהם, "Best Ensemble cast - Feature Film" בפסטיבל הסרטים מרינה דל ריי ב-2023, ובפרס התסריט המצטיין בפסטיבל הסרטים סיליקון ביץ' ב-2023.
דיסקוגרפיה (סינגלים ואלבומים)

סקס עם האקס (2001)
אני אוהב אותך (2002)
אפולו (2003)
הבה נגילה (2005)
מספר 1 באיראן (2006)
ריקוד בתל אביב! (2008)
מיין קאמפף (2009)
מישל אובמה (2011)
ביני לבין אלן גינזברג (2011)
המשורר האובססיבי (2011)
שני האבות של סופי (2012)
הייאוש האלוהי של המצב האנושי (2012)
מילים הן הבית שלי (2012)
הייקו מודרני עבור אנשים עתיקים (2014)
למה אני כל כך מפחד לאהוב (ולא יכול לדבר על זה אפילו עם הפסיכולוגית הארגנטינאית שלי) (2014)
שירי שלום ואהבה (2015, בשם "ישו")
כאשר אין לך במה להחזיק, אתה מחזיק במה שיש לך (2015)
אני דאדא (2015)
דורון בראונשטיין הוא אבי או: החוקים של חוסר החוקים (2016, בשם "ישו א'")
יומני ניו יורק האבודים (2016)
המשמעות של אבסטרקט (2016)
אני אוהב אותך (כמו שאת אוהבת אותי) (2016)
אנשים ללא רגשות (2017)
יעל (2018)
ספרים ומחזות > באנגלית

(America, My Whore (Poetry, 2006
(Love Counts On The Inside (Novella, 2009
(2009 ,Opposites Do Not Exist: A Breakthrough Philosophical Theory (Philosophy
(Sophie’s Two Dads (Children’s Book, 2011
(The Divine Desperation Of The Human Condition (Poetry, 2011
(The Gay Dating Rules: The Bible Of Gay Dating (A Gay Guide For Dating, 2012
Ego and Homosexuality + The Misconception of the Definition “American” In the 21st century + The Philosophy of the Artist = Three Philosophical Essays (Philosophy, 2014)
(Bread Vs. Water: A Collection of Plays (Plays, 2014
VERY POSITIVE THINKING: 100 Excellent Advices for a Healthy life with HIV in the 21st Century (Research, 2017)
Henry's Dad has HIV (And he lives with it fantastically!) (Children's book, 2017)
Shoah business: looking for the Jews of Plovdiv, Bulgaria, who survived during the holocaust (Photography book, 2018)
Why do Gay Men Love the Eurovision: The Philosophy and Rational behind the Obsessive Love of the Gay Community for the Eurovision Song Contest (Research, 2018)
Love memories from Puerto Vallarta, Mexico (Photography book, 2018)
What do they know in China about the holocaust Or: Made in China: China of the 21st century in the eyes of an Israeli tourist A photography book by Doron Braunshtein (Photography book, 2019)
MADONNA: the greatest gay obsession: Interpreting The Essence of The Emotion, The Rational And The Never-Seen-Before Admiration By Gays Towards The Greatest Diva in The World (Research, 2019)
ספרים ומחזות > ספרים בעברית

"הפעם הראשונה שלי עם מלאך" (קובץ סיפורים, 1999, תחת שם העט שלו דורון בראון)
"הזונות של פתח תקווה" (רומן, 2009)
"כל החיים כותבים שיר אחד" (שירה, 2010)
"לכרות עץ זה כמו לכרות רחם" (שירה, 2011)
"המנטליות של הנפש: הפילוסופיה של דורון בראונשטיין" (פילוסופיה והגות, 2011)
"לדנה שני אבות" (ילדים, 2011)
"ביום שתל אביב מתה" (רומן מדע בדיוני / פנטזיה, 2011)
"הקיפוד שאהב ארנבת (ועוד סיפורי ילדים)" (ילדים, 2011)
"באהבה, היטלר: אוסף מחזות מאת דורון בראונשטיין" (אוסף מחזות, 2013)
"101 סיבות למה גברים לא יכולים להתחייב לאישה אחת" (ספר רעיון, 2013)
"לזיין ולהרוג: סיפורי אהבה" (קובץ סיפורים, 2014)
"ליובל יש שתי אמהות לסביות גאות (ועוד סיפורי ילדים פורצי דרך)" (ילדים, 2015)
"המלכות של אושוויץ" (רומן, 2015)
"חבר הכנסת א’ הוא הומו וחברת הכנסת נ’ היא לסבית: על הקושי של חברי כנסת מכהנים לצאת מהארון ועל זכות ציבור בוחריהם לדעת" (מחקר, 2015)
"ימי שלישי עם שאול בראונשטיין: אוסף מחזות דאדאיסטיים אוונגרדיים" (אוסף מחזות, 2015)
"גברים. נשים. אהבה." (רומן, 2016)
"נפיחות בחברה: הטאבו האחרון" (מחקר, 2016)
"האלוהים האדירים של הזיכרונות" (שירה, 2016)
"שני אנשים זה שני עולמות" (שירה, 2016)
"לאבא של יהלי יש HIV (והוא חי עם זה מצוין!)" (ילדים, 2016)
"אהבה היא הצעצועים הגדולים והמסוכנים ביותר" (שירה, 2016)
"שני אבות וילד, שתי אמהות וילדה" (ילדים, 2017)
"זיכרונות אהבה מפורטו ויארטה, מקסיקו" (ספר צילומים, 2017)
"אבא, מה זה הומו? אבא, מה זה לסבית?" (ילדים, 2018)
"דניאל היא ילדה טרנסג'נדרית גאה" (ילדים, 2018)
"למה הומואים אוהבים אירוויזיונים" (מחקר, 2018)
"הכלה והחמות: סיפור שנאה" (מחקר, 2019)
"ההומואים היהודים הקדושים של ברלין" (רומן, 2019)
"האנטישמיות החדשה" (מסה פילוסופית, 2019)
"בתוך הראש של אדולף היטלר" (מחקר, 2019)
"שואה ביזנס" (ספר צילומים, 2019)
"מדונה: האובססיה ההומואית הגדולה מכולן" (מחקר, 2019)
"ספר המשפחות החדשות" (ילדים, 2019)
"הומוסקסואליות ופמיניזם" (מסה פילוסופית מחקרית, 2019)
"מדינת הלהט"בים" (מניפסט, 2020)
"נשים לסביות ואבותיהן ההטרוסקסואלים" (מחקר, 2020)
"טריכוטילומניה: אפשר לנצח את זה!" (מחקר, 2020)
"הומואים: העם הנבחר" (מסה, 2020)
"לנועה יש קורונה" (ילדים, 2020)
"קורונה: המחלה שמשגעת את העולם" (מחקר, 2020)
"כל המשפחות שבעולם" (ילדים, 2020)
"שתי האמהות של נעה" (ילדים, 2020)
"ימי ניו יורק העליזים" (ספר צילומים, 2020)
"ערפאת: המחזמר" (מחזמר, 2021)
"שואה" (רומן, 2021)
"האובססיה המפלצתית המופלאה שלי לאושוויץ, ליידי גאגא, פלסטין ופורנוגרפיה" (רומן, 2022)
"סבתא, ספרי לי על השואה" (2022)
"על מה אנחנו מדברים כשאנחנו מדברים על השואה" (2022)
"אושוויץ, סיפור אהבה: מחזה שואה, גאווה ואהבה, לשבעה גברים הומוסקסואלים" (מחזה, 2022)
"איפה אלוהים היה בשואה?" (2022)
"בגלגול הקודם אני הייתי בשואה" (2022)
"לאהוב, לאהוב, לאהוב" (ספר צילומים, 2022)
אמנות פלסטית

בראונשטיין הציג את עבודות האמנות שלו (ציורים, מיצבים ופסלים) בתערוכות קבוצתיות, ביניהן ב"חומות חימר", תערוכה קבוצתית שאצר אילן מויאל ב"גלריה מרכזית" בתל אביב בדצמבר 2018, "וואו, איזה אבסורד", תערוכה קבוצתית שאצרה יעל פיבק אילן ב"גלריה המקרר" בתל אביב באפריל 2019 ואף פתח את פסטיבל "Legs Tel Aviv 2019"במופע הפרפורמנס שלו "מטרונום" ב"גלריה נולובז" בתל אביב במאי 2019. ביולי 2022 השתתף בראונשטיין בתערוכה הקבוצתית "צוואר הבקבוק" במרכז קהילתי אריק איינשטיין בתל אביב.
בין יוני ליולי 2023 הציג בראונשטיין תערוכת יחיד, "ישיבה בוי" שמה, ב"גלריה ק'" בתל אביב. התערוכה כללה מבחר עבודות של האמן:
ציורים, וידאו ארט ומיצבים - אשר כולן נמכרו במהלך התערוכה - ובפתיחה האמן הציג את מופע הפרפורמנס שלו, "ישיבה בוי", לצד אילן נחום.
בנובמבר 2023 השתתף בתערוכה הקבוצתית "להרוג אייל קדוש" ב"גלריה ק'" בתל אביב.
קרחון מריק

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  80°13′00″S 158°52′01″E﻿ / ﻿80.2167°S 158.867°E﻿ / -80.2167; 158.867
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מריק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מריק
 
קרחון מריק (באנגלית: Merrick Glacier) הוא קרחון הממוקם מזרחית לקרחון סנט, ברכס בריטניה שבאנטארקטיקה.
הקרחון זורם דרום מערבה אל תוך קרחון בירד, בקמה המערבי של מצוק הורניי.
היסטוריה

שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם אניית צי ארצות הברית מריק - ספינת מטען של צי ארצות הברית, במהלך מבצע קפיצה גבוהה בין השנים 1946 - 1947 בראשותו של האדמירל ריצ'רד בירד (שמו של קרחון בירד ניתן לו באותו זמן, ובאותו הקשר).
קרחון דימקוב

| --- | --- |
אין תמונה חופשית
 מידע כללי
 על שם:  Petŭr Dimkov 
 מיקום:  אזור הברית האנטארקטית 
 אורך:  6 ק"מ 
 רוחב:  4.3 ק"מ 
 קואורדינטות:  64°25′10″S 62°37′40″W﻿ / ﻿64.4194°S 62.6278°W﻿ / -64.4194; -62.6278
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון דימקוב(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון דימקוב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון דימקוב(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון דימקוב
 
קרחון דימקוב (באנגלית: Dimkov Glacier; בבולגרית: Димков ледник) הוא קרחון שאורכו 6 ק"מ ורוחבו 4.3 קילומרים, הנמצא במורדות המערביים של הרי סולוואי שבאי בראבאנט בארכיפלג פאלמר שבאנטארקטיקה.
הקרחון ממוקם דרומית מערבית לקרחון רש ומערבית לקרחון ג'נר. קרחון דימקוב זורם לכיוון דרום מערב, בין פסגת קונדולוב ופסגת שינובו למפרץ דופרה. גובהו של הקרחון 433 מטרים.
מקור השם

הקרחון נקרא על שם הרופא הבולגרי פטאר דימקוב.
קרל אמסון יואל

| --- | --- |
אין תמונה חופשית
 לידה:  20 בנובמבר 1889 קולמבורג, הרפובליקה הפדרלית של גרמניה 
 פטירה:  4 בנובמבר 1982 (בגיל 92) נירנברג, גרמניה המערבית 
 מדינה:  גרמניה 
 מקום קבורה:  בית הקברות היהודי החדש 
 בן או בת זוג:  מטה יואל 
 
קרל אַמסון יואל (בגרמנית: Karl Amson Joel;‏ 20 בנובמבר 1889, קולמבורג (אנ')‏ - 4 בנובמבר 1982, נירנברג) היה סוחר טקסטיל גרמני יהודי, בעליה של חברת Joel Macht Fabrik. הוא סבם של המנצח אלכסנדר ג'ואל (אנ') והמוזיקאי בילי ג'ואל.
ביוגרפיה

יואל, בנו של סוחר טקסטיל, ייסד בשנת 1928 בנירנברג חברה להזמנת מוצרי טקסטיל וביגוד בדואר. שנה לאחר מכן החל הייצור. חברתו של יואל הפכה במהרה לאחת המובילות בתחומי מכירות בדואר בגרמניה (יחד עם Quelle-Schöpflin).
לאחר עליית הנאצים לשלטון (1933) הופלה יואל על ידי המנהיגים האזוריים של המפלגה הנאצית, במיוחד יוליוס שטרייכר. לכן העביר יואל את החברה לברלין הבירה בשנת 1934, ושם שכר אתר למפעל בוודינג והתקין מכונות אריזה חדשות; מחלקת התפרים נותרה בנירנברג. עם התגברות האפליה (למשל, חיוב סימון משלוחים באות "J" כסמל ליהודי), ועם התגברות האריזציה, נאלץ יואל למכור את החברה ליוזף נקרמן (אנ') ב-1938. התשלום המקורי של 2.3 מיליון רייכסמארק הופחת על ידי נקרמן ל-1.1 מיליון רייכסמארק. הכסף הועבר לנאמנות לבנק הארדי ושות' (.Hardy & Co) בברלין.
ביולי 1938 היגרו יואל ואשתו מטה לשווייץ, שם למד בפנימייה בנם הלמוט (שנקרא מאוחר יותר הווארד), לימים אביו של בילי ג'ואל. כמי כסוּוג כ-"Devisenausländer" (מהגר מטעמים כלכליים) לא יכול היה יואל לקבל גישה אל חשבון הנאמנות בברלין. באוגוסט 1938 נאסרה חזרתו ובספטמבר הוחרמו יתר עסקיו. דרך צרפת ואנגליה הפליגו בינואר 1939 לקובה ומשם הגיעו לארצות הברית, שם פתח יואל עסק חדש ב-1942.
ב-1957 קיבל יואל פיצוי של 2 מיליון מארק גרמני מנקרמן עבור חברתו. באותה תקופה הייתה בבעלותו של נקרמן החברה המשגשגת ביותר בגרמניה להזמנות בדואר.
ב-1964 חזר יואל לנירנברג, שם נשאר עד מותו ב-1982.
הערות שוליים

↑  בילי ג'ואל (30 ביולי 2012). "Billy Joel". Here's The Thing. נבדק ב-2012-08-03. They had a mail-order textile business, Joel Macht Fabrik ... {{cite web}}:  (עזרה)
↑  Julia Goldman (17 בינואר 2003). "Stranger No More". The Jewish Week. נבדק ב-2012-08-03. The purchaser was Josef Neckermann, a 25-year-old Wuerzberg native and Nazi-party member who earlier had bought out the Jewish department store king, Siegmund Ruschkewitz. Without realizing the significance of his actions, Neckermann reportedly wrote in his memoirs, "I just carefully stirred my cup of coffee ... and thus became an aryaniser." {{cite news}}:  (עזרה)
↑
| --- | --- |
בקרת זהויות :  GND: 102896949X  VIAF: 288060563   WorldCat (עם VIAF): 288060563
זוויות גוף

זוויות גוף (באנגלית: Aircraft principal axes; ולפעמים RPY על שם הצירים Roll; Pitch; Yaw) מהוות תיאור של דרגות החופש לסיבוב גוף בשלושה ממדים.
השימוש הנפוץ של ייצוג זה הוא בכלי טיס (לרבות רחפנים) כאשר עלרוד (Pitch) הוא תזוזת אף המטוס למעלה או למטה, סיבוב על הציר העובר מכנף לכנף, סבסוב (Yaw) הוא תזוזת האף שמאלה או ימינה סביב ציר אנכי וגלגול (Roll) הוא סיבוב סביב ציר האורך של הגוף העובר מהאף לזנב.
ניתן לתאר מתמטית את זוויות הגוף באמצעות זוויות אוילר, קווטרניון או מטריצת סיבוב.
המחשה ויזואלית של שלושת צירי התנועה

רחפנים יכולים לבצע סיבוב שלם סביב כל אחד מהצירים במקום עצמו, בעוד שלמטוס (ולעוד כלי רכב אחרים) קיים רדיוס מעגל סיבוב(אנ').
קרחון סנט

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  80°12′S 158°42′E﻿ / ﻿80.2°S 158.7°E﻿ / -80.2; 158.7
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סנט
 
קרחון סֶנֶט (באנגלית: Sennet Glacier) הוא קרחון הממוקם בין קרחון יאנסי וקרחון מריק, ברכס בריטניה שבאנטארקטיקה.
קרחון סנט זורם לכיוון דרום מהר אולדריץ' לתוך קרחון בירד.
היסטוריה

שמו של הקרחון ניתן לו על ידי הוועדה המייעצת לשמות אנטארקטיים. בדומה לקרחון בירד, נקרא הקרחון על שם צוללת צי ארצות הברית סנט, אשר שימשה את הצי במבצע קפיצה גבוהה בין השנים 1946–1947, מבצע שבראשו עמד אדמירל ריצ'רד בירד.